เรื่องร้องเรียน: กลิ่นเหม็นสารเคมีคล้ายไฮเตอร์จากด้านข้างบ้าน2ข้างในซอยนางลิ้นจี่ 3 กำลังคละคลุ้งอยู่หน้าบ้านรุนแรงมากตั้งแต่หัวค่ำจนถึงตอนนี้จะเลิกกี่โมงไม่อาจรู้ได้ เป็นแบบนี้ทุกวันจนดึกดื่น ต้องคอยตั้งพัดลมอยู่หน้าบ้านตลอดไว้ไล่กลิ่นบางส่วน บางวันพัดลมต้องทำงานหนักเกือบทั้งวันแทบไม่ได้หยุดเลยไว้ไล่กลิ่นเหม็นจนเครื่องร้อน แม้ไล่ไม่ได้100% ก็ยังดีกว่าให้สารพิษเข้ามาเต็มๆ เมื่อวานเป็นกลิ่นคล้ายเบนซินวันนี้กลิ่นคล้ายไฮเตอร์ สลับกันไปในแต่ละวันหลายวันมานี้กลิ่นเหม็นเข้ามาหนักมากจนรู้สึกไม่สบายหายใจไม่สะดวกโพรงจมูกแห้ง,คอแห้ง,เสียงแห้ง,ไอ เพราะสารพิษพวกนี้ ไม่รู้ทำอะไรกัน หน่วยงานใดที่สามารถมาพิสูจน์หาความจริงได้ ลองมาแบบไม่ต้องให้ใครรู้นะครับ เมื่อใดที่เห็นพัดลมกำลังทำงานอยู่หน้าบ้านก็คือกลิ่นเหม็นกำลังเข้ามาอากาศเสียแบบนี้คนที่อยู่อาศัยสุดจะทานทน ถ้าเข้ามาแค่ด้านเดียวก็แย่อยู่ละแต่ยังพอไล่กลิ่นเหม็นได้ แต่เข้ามา2ด้านพร้อมๆกันไม่รู้จะไล่กลิ่นอย่างไร คงต้องเพิ่มพัดลมอีกตัว ค่าไฟก็ขึ้นราคาเป็นภาระให้อีก อยู่มา40ปี เราต้องรู้ว่าเกิดอะไรกับบ้านเรา ถ้าไม่แน่ใจว่ากลิ่นเหม็นมาจากไหนคงไม่ร้องไป เราอยู่มานานจนรู้เขารู้เรา รู้พฤติกรรมคนนอกบ้านว่าเป็นอย่างไร เราอยากดำเนินชีวิตแบบปกติไม่อยากมีปัญหากับใครจริงๆ พอเรื่องแดงขึ้นมาแทนที่กลิ่นเหม็นจะเพลาลงกับหนักขึ้นและเหม็นมากขึ้นทุกวัน มันไม่ใช่กลิ่นธรรมชาติที่ลอยมาแล้วลอยไป แต่ทะลักเข้ามาทีนานหลายชั่วโมง ลองพิจารณาดูนะครับว่าจะหยุดเรื่องนี้ได้อย่างไร เราเดือดร้อนกับเรื่องนี้มานานมากแล้ว กลิ่นมันเหม็นมากชวนเวียนหัวคลื่นไส้จริงๆสุดที่มนุษย์จะทานทน
การดำเนินการของเจ้าหน้าที่: เริ่มเรื่องใหม่ทุกวัน
ความเห็นของผู้แจ้ง: ปัญหายังเกิดขึ้นไม่หยุดหย่อนหนักกว่าเมื่อต้นปี จากที่เคยร้องเรียนว่ามีกลิ่นเหม็นเข้ามาตรงชั้นล่าง,ชั้นลอย หลังบ้าน, ก็กลายมาเป็นเข้าทั้งหน้าบ้าน,หลังบ้านทุกชั้นของบ้าน จากเข้ามาข้างเดียวกลายเป็น 2ข้าง ในบ้านมีแต่ผู้สูงอายุและคนพิการ2คน ต้องอยู่กันอย่างยากลำบาก เคยมีการสรุปมาอึกว่าการได้กลิ่นเหม็นมาจากอาการlong covidบ้าง, เป็นโรคแฟนโตสเมียบ้าง ทั้งที่ร้องเรียนว่าเป็นกลิ่นสารเคมี เราเข้าใจ เรื่องกลิ่นเหม็นที่มองไม่เห็นอาจยากที่คนจะเข้าใจ แต่การสรุปว่าน่าจะเป็นโรคนั้นโรคนี้โดยผู้ที่ไม่ใช่แพทย์ดูไม่สมเหตุสมผล การจะตรวจสอบเรื่องกลิ่นเหม็นมันไม่ใช่แค่การดมกลิ่นเท่านั้น มันต้องดูให้รอบด้าน ตรงไหนมีร่องมีรูมีท่อมีสายที่กลิ่นมีโอกาสจะถูกปล่อยมาได้ก็เป็นเรื่องที่ต้องพินิจพิจารณาให้ดี การแก้ปัญหาต้องเกาให้ถูกที่คัน มิฉะนั้นจะแก้ปัญหาไม่ได้จนล่วงเลยมาเกือบปีแล้ว การสรุปอะไรที่ทำให้เราต้องทนกับกลิ่นเหม็นมันไม่ค่อยยุติธรรมกับเราผู้ที่เดือดร้อน ในขณะที่ผู้ที่ทำให้คนเดือดร้อนกลับมีความชอบธรรมที่จะดำเนินการต่อไป อยากให้อาจารย์ชัชชาติได้รับรู้ เรื่องนี้ เรามั่นใจว่าท่านจะช่วยเราที่จะยุติเรื่องนี้ได้
พื้นที่: แขวงช่องนนทรี เขตยานนาวา กรุงเทพมหานคร